Document ID: /roh_data/filtered/fineweb-2-filterrobots_roh.jsonl.gz/16089

La cumbinaziun alpina da las dunnas als gieus olimpics da Pyeongchang vegn fatga pli baud, gia la gievgia empè dal venderdi. La cursa rapida cumenza a las 03:30 temp svizzer ed il slalom è a las 07:00. La raschun èn nauschas prognosas da l'aura per il venderdi.
En la cumbinaziun alpina han las Svizras cun la campiunessa mundiala Wendy Holdener e la vice-campiunessa mundiala Michele Gisin duas aspirantas per medaglias a la partenza.
Er la gievgia ha lieu a Yongpyong er il slalom dals umens. L'emprima cursa cumenza a las 02:10 uras. E la cursa finala è lura a las 05:30.
RR novitads 14:00